**Ministru kabineta noteikumu projekta** **“Grozījumi Ministru kabineta 2007.gada 4.decembra noteikumos Nr. 836 “Noteikumi par darbības programmas „Infrastruktūra un pakalpojumi” papildinājuma 3.5.1.1. aktivitāti “Ūdenssaimniecības infrastruktūras attīstība aglomerācijās ar cilvēku ekvivalentu, lielāku par 2000””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projektu “Grozījumi Ministru kabineta 2007.gada 4.decembra noteikumos Nr. 836 “Noteikumi par darbības programmas “Infrastruktūra un pakalpojumi” papildinājuma 3.5.1.1.aktivitāti “Ūdenssaimniecības infrastruktūras attīstība aglomerācijās ar cilvēku ekvivalentu, lielāku par 2000””” (turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gadā, noslēdzoties 2007.-2013.gada plānošanas perioda darbības programmas “Infrastruktūra un pakalpojumi” papildinājuma 3.5.1.1.aktivitātei “Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000” (turpmāk – 3.5.1.1.aktivitāte) piektajai projektu iesniegumu atlases kārtai, tika noslēgti septiņi civiltiesiskie līgumi par Kohēzijas fonda projektu īstenošanu. Kā viens no 3.5.1.1.aktivitātes projekta īstenotājiem ir arī SIA “Jūrmalas ūdens” (turpmāk – Finansējuma saņēmējs), kas realizē projektu “Jūrmalas ūdenssaimniecības attīstība III kārta” (turpmāk – Projekts) (piešķirtais Kohēzijas fonda līdzfinansējums – 8.57 miljoni *euro*). Projekta īstenošanas termiņš noteikts 2015.gada 1.septembris, kas atbilst spēkā esošajam nosacījumam par maksimālo 2007.-2013.gada plānošanas perioda Eiropas Savienības fondu līdzfinansēto aktivitāšu izpildes termiņu (2015.gada 31.decembris), kas noteikts Ministru kabineta 2007.gada 4.decembra noteikumos Nr. 836 “Noteikumi par darbības programmas “Infrastruktūra un pakalpojumi” papildinājuma 3.5.1.1.aktivitāti “Ūdenssaimniecības infrastruktūras attīstība aglomerācijās ar cilvēku ekvivalentu, lielāku par 2000”” (turpmāk – MK noteikumi Nr.836). Finansējuma saņēmējs 2015.gada jūnijā ir informējis VARAM, ka, ņemot vērā pārsūdzības iepirkuma procedūras gaitā, Projekta iepirkuma līgums noslēgts tikai 2015.gada 30.aprīlī, paredzot, ka darbu izpildes termiņš ir 2016.gada 31.marts. Plānots, ka būtiskākā būvdarbu daļa, kas saistīta ar inženiertīklu izbūvi, tiks pabeigta jau 2015.gadā, atlikušajā laikā veicot labiekārtošanas darbus (asfaltēšana, apzaļumošana). Tādēļ Finansējuma saņēmējs lūdz pagarināt Projekta īstenošanas termiņu līdz 2016.gada 10.jūnijam, kas nepieciešams ne tikai būvdarbu pabeigšanai, bet arī ar būvniecību saistītās dokumentācijas sakārtošanai, objektu nodošanai ekspluatācijā u.c. VARAM ir izvērtējusi Finansējuma saņēmējs sasniegto progresu Projekta ietvaros - līdz 2015.gada 31.martam bija pabeigti 44% būvdarbu pirmā iepirkuma līguma ietvaros, tos pilnībā plānojot pabeigt līdz 2015.gada augusta beigām, kad VARAM veiks pārbaudi projekta īstenošanas vietā. **Lai varētu attiecināt projektā veiktās izmaksas un nezaudētu Kohēzijas fonda finansējumu, vienlaikus neradot slogu valsts budžetam, projekta īstenošanas termiņa pagarināšana līdz 2015.gada 31.decembrim vērtējama ievērojot Ministru kabineta 2007.gada 26.jūnija noteikumu Nr.419 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” nosacījumus.** TačuVARAM, rūpīgi apsverot pieejamo informāciju, ir guvusi pārliecību un secina, ka tikai gadījumā, ja Projekta īstenošanas termiņš tiks pagarināts līdz 2016.gada 10.jūnijam, Finansējuma saņēmējs varēs nodrošināt pilnīgu Projekta aktivitāšu īstenošanu un mērķu sasniegšanu. Kaut arī daļa projektā pieejamā Kohēzijas fonda finansējuma netiks apgūta (apm. 1.01 miljons *euro* jeb 12% no Kohēzijas fonda līdzfinansējuma projektam), jo darbi tiks turpināti pēc izdevumu attiecināmības perioda, Projekts nodrošinās Kohēzijas fonda finanšu apguves izpildes rādītāja palielināšanu par 7.56 miljoniem *euro* un nodrošinās Projektā plānotos sasniedzamos rezultātus.Pamatojoties uz iepriekš minēto, VARAM ierosina veikt šādus grozījumus MK noteikumos Nr.836:* noteikt, ka projektu īstenošanu **ir iespējams pabeigt pēc 2015.gada 31.decembra, ja projekta īstenošanas termiņš ir saskaņots ar atbildīgo iestādi un vadošo iestādi, un ir veikti attiecīgi grozījumi civiltiesiskajā līgumā vai vienošanās par Kohēzijas fonda projekta īstenošanu;**
* izmaksas, kas rodas projekta ietvaros pēc 2015.gada 31.decembra, pilnā apmērā tiek segtas no finansējuma saņēmēja līdzekļiem;
* ja veikti grozījumi civiltiesiskajā līgumā vai vienošanās par Kohēzijas fonda projekta īstenošanu un projekts tiek turpināts pēc 2015.gada 31.decembra, maksājumu pieprasījumos **var neieturēt** noslēguma maksājumu.

Noteikumu projektā ietvertais risinājums ir saskaņā ar Eiropas Savienības struktūrfondu un Kohēzijas fonda vadošās iestādes apstiprinātajām vadlīnijām attiecināmo un neattiecināmo izmaksu noteikšanai 2007.-2013.gada plānošanas periodā un jo sevišķi kontekstā ar 2015.gada 5.jūnija skaidrojumu **“Par “VI vadlīniju attiecināmo un neattiecināmo izmaksu noteikšanai 2007.–2013.gada plānošanas periodā” 43.punktu, kas nosaka projekta īstenošanas termiņu “mazos” projektos un tā pagarinājuma iespējas”** (turpmāk – 2015.gada 5.jūnija skaidrojums). 2015.gada 5.jūnija skaidrojumā norādīts, ka var tikt pagarināta projekta īstenošana pēc 2015.gada 31.decembra, paredzot veikt attiecīgus grozījumus aktivitātes MK noteikumos, un gadījumos, kad termiņa pagarinājums piemērots, maksājumu pieprasījumos, kas veikti par izdevumiem līdz 2015.gada 31.decembrim, neietur noslēguma maksājumu. **Projekta īstenošanas pabeigšana par finansējuma saņēmēja līdzekļiem pēc 2015.gada 31.decembra, bet ne vēlāk kā līdz 2016.gada 20.septembrim, vērtējama, ievērojot Finanšu ministrijas kā Eiropas Savienības struktūrfondu un Kohēzijas fonda vadošās iestādes 2015.gada 5.jūnija skaidrojumā noteikto.**Šajā noteikumu projektā ietverto risinājumu VARAM jau ir konceptuāli saskaņojis ar Finansējuma saņēmēju, kas piekrīt izvirzītajiem nosacījumiem.Kā minēts iepriekš anotācijā, VARAM piedāvātie grozījumi MK noteikumos Nr.836 neradīs riskus noteiktā gala termiņa 3.5.1.1. aktivitātes projektu izdevumu attiecināmībai apmaksai no ES fondu līdzekļiem (t.i., 2015.gada 31.decembris) ievērošanai, un tie ir nepieciešami, lai paredzētu mehānismu 3.5.1.1.aktivitātes liela būvdarbu apjoma un sarežģītu projektu pabeigšanai. MK noteikumos Nr.836 iestrādātais mehānisms var tikt piemērots arī citu projektu sekmīgai pabeigšanai. |
| 3. | Projekta izstrādē iesaistītās institūcijas | Nav attiecināms |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo noteikumu projekts būtiski nemaina pastāvošo tiesisko regulējumu. Noteikumu projekta sagatavošanā izmantots Eiropas Savienības struktūrfondu un Kohēzijas fonda vadošās iestādes 2015.gada 5.jūnija skaidrojums “Par VI vadlīniju attiecināmo un neattiecināmo izmaksu noteikšanai 2007.-2013.gada plānošanas periodā 43.punktu”, kas nosaka projekta īstenošanas termiņu projektos, kas MK noteikumu Nr.836 kontekstā nav lielie projekti, un tā pagarinājuma iespējas. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē  | Ūdenssaimniecības pakalpojumu sniedzēji MK noteikumu Nr.836 [2.pielikuma](http://m.likumi.lv/doc.php?id=168377#piel2) teritorijās. Ierosinātie grozījumi ir labvēlīgi projekta īstenotājam un paredz iespēju pabeigt projektu, nezaudējot Kohēzijas fonda finansējumu pilnā apmērā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, jo projekta īstenotājam nerada papildu pienākumus, salīdzinot tos ar standarta procedūrām projekta administrēšanā. Lai arī pieļaujams, ka projekts tiek pabeigts pēc Kohēzijas fonda izdevumu attiecināmības perioda, finansējuma saņēmējam tas nemaina tā pienākumus, jo, piem., progresa pārskatu un finanšu atskaišu sagatavošana un iesniegšana jāveic pēc iepriekšējās prakses. |
| 3. | Administratīvo izmaksu monetārs novērtējums | Projekts šo jomu neskar tieši, jo projekta īstenotājam nerada papildu administratīvās izmaksas, salīdzinot to ar administratīvajām izmaksām (dokumentu sagatavošana, nosūtīšana u.c.), kas rodas, veicot standarta procedūras projekta administrēšanā.  |
| 4. | Cita informācija | Nav |

*Anotācijas III. sadaļa – projekts šo jomu neskar, jo nerada finansiālu ietekmi uz valsts budžetu, jo visi 3.5.1.1.aktivitātes finansējuma saņēmēji, uz kuriem paredzami varētu attiekties ierosinātie grozījumi, ir kapitālsabiedrības, kurām, turpinot projektu pēc 2015.gada 31.decembra, visi projektā radušies izdevumi ir jāsedz no saviem līdzekļiem.*

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

*Anotācijas V. – VI. sadaļa – projekts šīs jomas neskar.*

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā 3.5.1.1.aktivitātes atbildīgā iestāde un 3.5.1.1.aktivitātes finansējuma saņēmēji |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms |
| 3. | Cita informācija | Nav |

Iesniedzējs:

vides aizsardzības un

reģionālās attīstības ministrs K. Gerhards

Vizē:

Valsts sekretārs G. Puķītis

13.08.2015. 11:20

1172

Austra Auziņa, 66016701

VARAM Investīciju politikas departamenta

Programmu vadības nodaļas vecākā eksperte

austra.auzina@varam.gov.lv

Inese Kukle, 66016569

VARAM Investīciju politikas departamenta

Programmu vadības nodaļas vecākā eksperte

inese.kukle@varam.gov.lv